Svein Nyhus

**Svein Nyhus** (født 1962) er en norsk illustratør og barnebokforfatter. 

## Bakgrunn og arbeid
Svein Nyhus har utdannelse fra grafisk linje ved Statens håndverks- og kunstindustriskole i Oslo der han studerte fra 1981 til 1985. Han har siden arbeidet som frilans illustratør for blant annet blader og aviser. Fra 1995 har han særlig skrevet og tegnet bildebøker og samarbeidet med kona si, forfatteren Gro Dahle, om flere allalderbøker med psykologiske og symbolske motiver. 

Flere av bøkene til Svein Nyhus formidler filosofisk og eksistensiell undring i et enkelt språk. Illustrasjonene viser vanligvis karikerte, oppstilte figurer i tablåaktige oppslag. Tegneteknikken er blyant, papirkollasj, tusj og digital bearbeiding. Enkelte originalillustrasjoner er innkjøpt av Nasjonalbiblioteket, og flere av bøkene er oversatt til andre språk.

I 2010 utsmykket Svein Nyhus Follebu skole i Gausdal kommune med veggmalerier, og i 2019 Tønsberg og Færder bibliotek.

## Bokutgivelser

### Barnebøker med egne tekster og illustrasjoner
* 1995: *Sesam Stasjon ABC* &ndash; ABC-bok med figurene fra barne-TV-serien om Sesam Stasjon
* 1995: *Drømmemaskinen* &ndash; bildebok om en oppfinner
* 1998: *[[Pappa!]]* &ndash; bildebok om en gutt som fantaserer om faren sin
* 1999: *[[Verden har ingen hjørner]]* &ndash; filosofisk bildebok &ndash; ISBN 9788205306035
* 2001: *Lille Lu og trollmannen Bulibar* &ndash; fantasybok for barn &ndash; ISBN 9788205279018
* 2002: *[[:Bilde:Nyhus Ingen 04.jpg|Ingen]]* &ndash; bildebok om ensomhet &ndash; ISBN 9788205303171
* 2004: *Jeg!* &ndash; bildebok om å være til &ndash; ISBN 9788205332003
* 2008: *[[Opp og ut]]* &ndash; bildebok om mot &ndash; ISBN 9788205374393
* 2010: *[[Sånt som er]]* &ndash; bildebok med plansjer &ndash; ISBN 9788205399198
* 2011: *Lars er Lars* &ndash; pekebok/bildebok for små barn &ndash; ISBN 9788205418356 
* 2011: *Lars danser* &ndash; pekebok/bildebok for små barn &ndash; 
* : *Lars er ikke* &ndash; pekebok/bildebok for små barn &ndash; ISBN 9788205425804 
* 2013: *Lars sier hei* &ndash; pekebok/bildebok for små barn &ndash; ISBN 9788205425798 
* 2013: *Lars er stor* &ndash; pekebok/bildebok for små barn &ndash; ISBN 9788205454187 
* 2016: *Skal vi leke?* &ndash; bildebok &ndash; ISBN 9788205495234
* 2021: *Steder å tisse* &ndash; bildebok &ndash; ISBN 9788205505766

### Bøker med illustrasjoner av Svein Nyhus

* 1993: Gro Dahle: *Bare blåbær, Bjarne* &ndash; bildebok med figurene fra barne-tv-serien Sesam Stasjon
* 1993: Tor Edvin Dahl: *Bamsen som ikke kunne si C* &ndash; bildebok 
* 1994: Tor Edvin Dahl: *Kritt og Klara i farta*
* 1994: Eyvind Skeie: *Sesam stasjon sangbok 2* &ndash; med figurene fra barne-tv-serien Sesam Stasjon
 
* 1997: Gro Dahle: *Den grådige ungen* &ndash; bildebok om sjalusi og en umettelig jente som vil ha alt (ny utgave 2011) &ndash; ISBN 9788202174033
* 1998: Gro Dahle: *Den helt vidunderlige grisen Nøffi* &ndash; bildebok om en stuegris
* 1999: Gro Dahle: *Hemmeligheten til fru Plomme* (gjenutgitt med nye farger 2010) &ndash; ISBN 9788202182984 
* 2000: Gro Dahle: *Bak Mumme bor Moni* &ndash; bildebok om sinne
* 2000: André Bjerke: *[[Moro-vers]]* &ndash; nyillustert utgave med Bjerkes rim og regler for barn &ndash; ISBN 9788203242953
* 2002: Gro Dahle: *[[Snill]]* &ndash; bildebok om snille, selvutslettende jenter (gjenutgitt i liten størrelse 2004)
* 2003: Gro Dahle: *[[Sinna Mann]]* &ndash; bildebok om vold i hjemmet
* 2004: Gro Dahle: *Djeveltanna* &ndash; fortellingsbok om tannfelling og en snill djevelunge &ndash; ISBN 9788202240639
* 2004: Märtha Louise: *[[Hvorfor de kongelige ikke har krone på hodet]]* &ndash; bildebok om da kronprins Olav kom til Norge &ndash; ISBN 9788202242060
* 2005: Gro Dahle: *[[Tikk takk, sier Tiden]]* &ndash; bildebok om klokker og tid &ndash; ISBN 9788202250058
* 2007: Gro Dahle: *[[Håret til mamma]]* &ndash; bildebok om en deprimert mor
* 2008: Gro Dahle: *Roy* &ndash; bildebok om en død hund &ndash; ISBN 9788202286446
* 2009: Gro Dahle: *[[God natt, natt]]* &ndash; godnattdikt for barn &ndash; ISBN 9788202313760
* 2013: Ylvis og Christian Løchstøer: *[[Hva sier reven?]]* &ndash; bildebok med norsk tekst basert på musikkvideoen *[[The Fox (sang)|The Fox]]* &ndash; ISBN 9788203256813 
* 2014: Gro Dahle: *Akvarium* &ndash; bildebok &ndash; ISBN 9788202439682 
* 2016: Gro Dahle: *Blekkspruten* &ndash; bildebok &ndash; ISBN 9788202499037 
* 2018: Gro Dahle: *Dragen* &ndash; bildebok &ndash; ISBN 9788202576882 
* 2022: Gro Dahle: *Ikke!* &ndash; bildebok &ndash; ISBN 9788202757045

## Litterære priser m.m.

* : Kultur- og kirkedepartementets priser for barne- og ungdomslitteratur: Bildebokprisen for *[[Pappa!]]*
* : Årets vakreste bøker: gull i klassen «Bildebøker» for *Pappa!*
* 1999: Unni Sands bildebokpris for *[[Verden har ingen hjørner]]*
* : Skolebibliotekarforeningens litteraturpris for *Verden har ingen hjørner*
* : Årets vakreste bøker: diplom for *[[Moro-vers]]*
* 2001: Kultur- og kirkedepartementets pris for barne- og ungdomslitteratur: litteraturprisen for *Lille Lu og trollmannen Bulibar*
* 2002: Brageprisen for *[[Snill]]* (sammen med Gro Dahle)
* 2002: Fortuna Interboks ærespris (sammen med Gro Dahle)
* 2003: Årets vakreste bøker: diplom i klassen «Bildebøker» for *Snill*
* 2003: Kultur- og kirkedepartementets priser for barne- og ungdomslitteratur: Bildebokprisen for *Sinna Mann* (sammen med Gro Dahle)
* 2004: Årets vakreste bøker, diplom i klassen «Bildebøker» for *Sinna Mann*
* 2007: Vestfolds litteraturpris
* 2010: Årets vakreste bøker: diplom for *[[God natt, natt]]*
* 2010: Bokkunstprisen
* 2010: Vestfold fylkeskommunes kunstnerpris
* 2011: Årets vakreste bøker: gull i klassen «Bildebøker» for *Sånt som er*
* 2014: Teskjekjerringprisen for 2013, sammen med broren Egil Nyhus, «for sitt virke som tegnere og forfattere både i bokform og på veien med forestillinger for barn gjennom mange år»
* 2015: Kritikerprisen for beste barne- og ungdomsbok utgitt i 2014 for *Akvarium* (sammen med Gro Dahle)
* 2016: Norsk illustrasjonsfonds æresstipend
* 2019: Kulturdepartementets priser for barne- og ungdomslitteratur utgitt i 2018: Spesialprisen tildelt Gro Dahle, Svein Nyhus og Kaia Dahle Nyhus «for å behandle vanskelige temaer og psykisk helse i bildebøker av høy kunstnerisk kvalitet».
* 2019: Årets vakreste bøker: diplom for *Dragen*
* 2019: Deutscher Ärtzinnenbunds *Die Silberne Feder*, en årlig barnebokpris fra det tyske forbundet for kvinnelige leger, for *Bösemann*, den tyske utgaven av *Sinna Mann*, sammen med Gro Dahle
* 2020: *Bösemann*, den tyske utgaven av *Sinna Mann*, utvalgt til merking med *Kimi-Siegel*, et tysk kvalitetsmerke for litteratur som fremmer mangfold, sammen med Gro Dahle
* 2020: Annecy tegnefilmfestivals *Prix Contrechamp* til Ilze Burkovska Jacobsens norsk-latviske animerte dokumentarfilm *My Favorite War* basert på tegninger av Svein Nyhus.

### Nominasjoner og annet
* 2000: Nominert til Kritikerprisen for beste barne- og ungdomsbok for *Verden har ingen hjørner*
* 2000: Nominert til Brageprisen for *Bak Mumme bor Moni* (sammen med Gro Dahle)
* 2001: Utvalgt i The White Ravens (tysk bokkatalog over utmerket barnelitteratur) for *Verden har ingen hjørner*
* 2003: Nominert til Kritikerprisen for beste barne- og ungdomsbok for *Sinna Mann* (sammen med Gro Dahle)
* 2003 og 2005: Nominert som norsk illustratør til IBBY-prisen (Hans Christian Andersen-medaljen)
* 2004: Nominert i klassen «Årets vakreste bok» i Årets vakreste bøker for *Sinna Mann* 
* [2004: Utvalgt i The White Ravens (tysk bokkatalog over utmerket barnelitteratur) for *Sinna Mann*
* 2006–2018 og 2020–2024: Nominert som en av flere norske barnebokforfattere og -illustratører til den internasjonale Astrid Lindgren-prisen for påfølgende år
* 2007: *Beijing Forfatterforenings* pris for oversettelse og utgivelse av utenlandsk litteratur ble tildelt det norsk-kinesiske forlaget Nordisk Kunst og Litteratur for den kinesiske utgivelsen av Svein Nyhus' bildebok *Verden har ingen hjørner* i 2005
* 2009: Nominert til UPrisen for *Roy* (sammen med Gro Dahle)
* 2010: Nominert til Kritikerprisen for beste barne- og ungdomsbok utgitt 2009 for *God natt, natt* (sammen med Gro Dahle)
* 2010: Kultur- og kirkedepartementets priser for barne- og ungdomslitteratur 2009: nominert til bildebokprisen for *God natt, natt* (sammen med Gro Dahle)
* 2011: Nominert i klassen «Årets vakreste bok» i Årets vakreste bøker for *Sånt som er* 
* 2011: Nominert til den polske IBBY-prisen *Dong Award* 2010 for *Włosy Mamy*, den polske utgaven av *Håret til Mamma*
* 2013: Kultur- og kirkedepartementets priser for barne- og ungdomslitteratur 2012: nominert til bildebokprisen for pekebokserien *Lars er Lars*, *Lars danser* og *Lars er ikke*
* 2013: Førsteplass i kategorien «bildebøker» på *[[New York Times Best Seller list]]* for Ylvis' *[[Hva sier reven?]]*, en barnebok illustrert av Svein Nyhus
* 2017: Nominert til Kulturdepartementets bildebokpris 2016 for *Blekkspruten* (sammen med Gro Dahle)
* 2023: Nominert til Nordisk råds barne- og ungdomslitteraturpris sammen med Gro Dahle for bildeboka *Ikke!*

## Bokillustrasjoner
Galleriet viser eksempler på tegninger fra bildebøker for barn illustrert av Svein Nyhus.

File:Dahle Nyhus Den grådige ungen forside 1997 2011.jpg|Gro Dahles *Den grådige ungen* (1997) tegnet med blyant og vannfarger
Fil:Nyhus_Pappa_04.jpg|*[[Pappa!]]* (1998) tegnet med blyant og vannfarger.

Fil:Nyhus Ingen 04.jpg|*Ingen* (2002) tegnet med blyant og vannfarger

Fil:Nyhus Verden Forside Kin .jpg|Kinesisk utgave av *[[Verden har ingen hjørner]]* (1999/2005). tegnet med blyant og vannfarger
Fil:Nyhus_Sinna_Mann-kinesisk.jpg|Kinesisk utgave av Gro Dahles *[[Sinna Mann]]* (2003/2005), en bildebok om familievold tegnet med blyant og papirkollasj
Fil:Nyhus_Tikk_Takk_03.jpg|Gro Dahles *[[Tikk takk, sier Tiden]]* (2005) tegnet med  papirkollasj
Fil:Nyhus Opp og ut 00.jpg|*[[Opp og ut]]* (2008) tegnet med blyant og digital fargelegging
Fil:Dahle Nyhus God natt natt 2009.jpg|Gro Dahles *[[God natt, natt]]* (2009) tegnet med tusjpensel og digital fargelegging
Fil:Nyhus SÅNT SOM ER cover 2010.jpg|*[[Sånt som er]]* (2010), en enkel, eksistensiell fortelling illustrert med plansjer, tegnet med tusj og digital fargelegging
File:Svein Nyhus Lars er Lars forside 2011.jpg|*Lars er Lars* (pekebok 2011) tegnet med blyant og digital fargelegging


## Privat
Svein Nyhus bor sammen med forfatteren Gro Dahle på øya Tjøme i Færder kommune i Vestfold. De har tre barn, blant annet illustratøren og barnebokforfatteren Kaia Dahle Nyhus (født 1990). 

Han er også tvillingbroren til avistegneren Egil Nyhus, som han har hatt flere tegneforestillinger for barn sammen med.
## Referanser


## Eksterne lenker
* 

* Svein Nyhus' blogg om bøkene og illustrasjonene
* Egen bildepresentasjon
* Gyldendal forlags presentasjon av Svein Nyhus (anmeldelser og portrett)
* Intervju i ''Vestfold Blad'' desember 2010
* Intervju i ''Dagbladet'' januar 2012